ശ്രീകുമാരഭജന ദേവസ്വം ക്ഷേത്രത്തില് സ്കന്ദഷഷ്ഠി ദിനാഘോഷം മൂവാറ്റുപുഴ: എസ്.എന്.ഡി.പി യോഗം മൂവാറ്റുപുഴ യൂണിയനു കീഴിലുള്ള ശ്രീകുമാരഭജന ദേവസ്വം ക്ഷേത്രത്തിലെ സ്കന്ദഷഷ്ഠി ദിനാഘോഷം ഭക്തിസാന്ദ്രമായി. നിരവധി ഭക്തജനങ്ങളാണ് കൊവിഡ് മാനദണ്ഡം പാലിച്ച് സ്കന്ദഷഷ്ഠി ദിനാഘോഷത്തില് പങ്കെടുക്കുന്നതിനായി ക്ഷേത്രത്തില് എത്തിയത്. ക്ഷേത്രം മേല്ശാന്തി രാജേഷ് ശാന്തിയുടെ മുഖ്യകാര്മ്മികത്വത്തിലാണ് ചടങ്ങുകള് നടന്നത്. ദിനാഘോഷത്തോടനുബന്ധിച്ച് വിശേഷാല് കുംഭാഭിഷേകവും പുഷ്പാഭിഷേകവും വിശേഷാല് വഴിപാടുകളും ഉണ്ടായിരുന്നു. ഭക്തജനങ്ങള് സുബ്രഹ്മണ്യന് സ്വാമിക്ക് വിശേഷാല് കുംഭാഭിഷേകവും പുഷ്പാഭിഷേകവും പ്രത്യേകം നടത്തി. ക്ഷേത്ര ചടങ്ങുകള്ക്ക് യൂണിയന് പ്രസിഡന്റ് വി.കെ. നാരായണന്, സെക്രട്ടറി അഡ്വ. എ.കെ. അനില്കുമാര്, ക്ഷേത്രകമ്മിറ്റി കണ്വീനര് പി.വി. അശോകന് എന്നിവര് നേതൃത്വം നല്കി.